section_heading: Dizajn
paragraph_text: AH-2 može prenositi različite vrste oružja, ovisno o vrsti misije. U pravilu, helikopter je opremljen s 20&nbsp;mm topom na nosu. Također, helikopter može prenositi zrak-zrak projektile, protu-oklopne projektile te nenavođene rakete. AH-2 ima ugrađen sustav za kontrolu paljbe koji služi za pronalaženje i praćenje mete. Također, tu je i napredni sustav za navigaciju koji koristi Doppler radar i GPS navigaciju. Kao obranu, helikopter koristi sustav elektroničkih protumjera.